امریکا قوشمه ایالتلری، فرانسه و انگلستان سوریه ده مشترک هوائی عملیات باشلتدی.
امریکا قوشمه ایالتلری دولت رهبری دونالد ترامپ، "فرانسه و انگلستان بیلن مشترک عملیاتی میز باشله گن وضعیتده. ایککی اولکه گه هم منتدارچیلیک بیلدیره من" دییه قید ایتدی.
اسد رژیمی نینگ بیر ییل آلدین هم اوز خلقی گه قره ته کیمیاوی قورالدن فایده لنگن لیگی نی بیلدیرگن ترامپ، اوشبو حادثه آرتیدن رژیم هوائی کوچی نینگ ۲۰ فایزی نی یوق ایتگن لیک لری نی معلوم قیلدی.
عینی دمده ترامپ، سوریه رژیمی نی حمایت قیلیاتگن روسیه و ایران گه قره ته بیرگن بیانات لریده ایسه، "هیچ بیر دولت نینگ وحشی دیکتاتور لرنی حمایت قیلیب دوام ایتیشی ممکن ایمس" دییه قید ایتدی.
بوندن تشقری ترامپ، روسیه نینگ قارانغی بیر یول می یاکه خلق ارا حقوق یولی نی می سیله شی کیره ک ایکن لیگی توغریسیده قرار قیلیشی نینگ ضروری ایکن لیگینی معلوم قیلدی.
امریکا قوشمه ایالتلری مدافعه وزیری جیمس ماتیس اوشبو عملیات نینگ بیر مراتبه بوله دیگن لیگی نی بیلدیردی.
امریکا قوراللی کوچلری قوماندانی جوزیف دانفلد ایسه اوشبو عملیات خصوصیده آلدین دن روسیه گه خبر بیریلمه گن لیگی نی معلوم قیلدی.
فرانسه جمهوررئیسی امانوئل ماکرون اوشبو عملیات نینگ سوریه رژیمی کیمیاوی قورال مرکز لریگه قره تیلگن لیگینی بیلدیردی.
انگلستان باش وزیری تریزا می سوریه دن حربی میتود لردن باشقه یوللری نینگ قالمه گن لیگی نی ایسله تیب اوتدی.
اوتگن هفته ده دمشق نینگ دوما منطقه سیده کیمیاوی قورالدن فایده له نیب قیلینگن
حمله نتیجه سیده ۷۸ جان بیردی.
اینیقسه غربی اولکه لر حادثه بوییچه اسد رژیمی نی مسئول دیب کورستگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
